Αξιολόγηση του αποτελέσματος αρχικών συντηρητικών ενδοδοντικών θεραπειών από την Προπτυχιακή Κλινική της Ενδοδοντολογίας του Οδοντιατρικού Τμήματος ΑΠΘ
Creators: name: Πολύζος, Νικόλαος Κωνσταντίνου
Publisher: name: Aristotle University of Thessaloniki
Year: 2018
Subjects: Αποτέλεσμα
Συντηρητική ενδοδοντική θεραπεία
Προπτυχιακοί φοιτητές
Outcome
Non-surgical root canal treatment
Undergraduate students

description: Σκοπός της μεταπτυχιακής διατριβής είναι η αξιολόγηση του αποτελέσματος συντηρητικών ενδοδοντικών θεραπειών που περατώθηκαν από προπτυχιακούς φοιτητές στην Προπτυχιακή κλινική της Ενδοδοντολογίας του Οδοντιατρικού Τμήματος ΑΠΘ την χρονική περίοδο 2012-2015. Επιπλέον, η διερεύνηση της ύπαρξης συσχέτισης μεταξύ προ-επεμβατικών, δι-επεμβατικών και μετ-επεμβατικών παραγόντων και του αποτελέσματος των θεραπειών. Ένα σύνολο 244 ενδοδοντικά θεραπευμένων δοντιών (349 ρίζες) επανεξετάστηκαν 2 με 5 χρόνια μετά το πέρας των ενδοδοντικών θεραπειών. Το αποτέλεσμα αξιολογήθηκε με βάση κλινικά και ακτινογραφικά κριτήρια και κατηγοριοποιήθηκε σε “επιτυχία” (πλήρης ίαση, εξελισσόμενη ίαση) και σε “αποτυχία” (ανεπαρκής ίαση, αβέβαιη ίαση). Η ανάλυση των δεδομένων έγινε με τη χρήση των Γενικευμένων Εκτιμητικών Εξισώσεων και τα αποτελέσματα ερμηνεύτηκαν όπως τα αντίστοιχα μιας λογιστικής παλινδρόμησης με χρήση του λόγου συμπληρωματικών πιθανοτήτων. Το επίπεδο στατιστικής σημαντικότητας στο σύνολο της ανάλυσης ορίστηκε στο 5%. Συνολικά, το 72.8% των ριζών εμφάνισαν επιτυχές αποτέλεσμα. Ο πολυμεταβλητός έλεγχος υπέδειξε τους ακόλουθους σημαντικούς προγνωστικούς παράγοντες: α) Τύπος ρίζας, για την οποία βρέθηκε ότι η κατηγορία πρόσθια ρίζα είχε 2.6 φορές μεγαλύτερη πιθανότητα επιτυχίας ανά ρίζα και η ρίζα προγόμφιου 2.5 φορές μεγαλύτερη πιθανότητα επιτυχίας ανά ρίζα σε σχέση με τη ρίζα γομφίου. β) Προ-επεμβατική περιακρροριζική βλάβη, για την οποία η κατηγορία απουσία είχε 4.1 φορές μεγαλύτερη πιθανότητα επιτυχίας ανά ρίζα σε σχέση με την παρουσία. γ) Πέρας της έμφραξης, για την οποία η κατηγορία 0-2 χιλ. είχε 4.1 φορές μεγαλύτερη πιθανότητα επιτυχίας ανά ρίζα σε σχέση με την κατηγορία &gt;2 χιλ. ή υπερέμφραξη. δ) Ύπαρξη κενών στην έμφραξη, για την οποία η κατηγορία απουσία είχε 5.7 φορές μεγαλύτερη πιθανότητα επιτυχίας ανά ρίζα σε σχέση με την κατηγορία παρουσία. Επιπλέον, η συσχέτιση του συνδυασμού των μεταβλητών, ποιότητα έμφραξης-τύπος ρίζας, ποιότητα έμφραξης-προ-επεμβατική κατάσταση περιακρορριζικών ιστών και ποιότητα έμφραξης-τύπος μυλικής αποκατάστασης με το αποτέλεσμα έδειξε ότι οι ρίζες με αποδεκτή ποιότητα έμφραξης των ριζικών σωλήνων παρουσίασαν τα υψηλότερα ποσοστά επιτυχίας (κοντά στο 90%) ανεξαρτήτως των κατηγοριών των άλλων μεταβλητών. Το ποσοστό επιτυχίας των αρχικών συντηρητικών ενδοδοντικών θεραπειών που επανεξετάστηκαν με κλινικά και ακτινογραφικά κριτήρια στην παρούσα μελέτη ήταν 72.8%. Η προ-επεμβατική κατάσταση των περιακρορριζικών ιστών, ο τύπος της ρίζας, το πέρας και η ομοιογένεια των εμφράξεων των ριζικών σωλήνων αποτέλεσαν σημαντικούς προγνωστικούς παράγοντες του αποτελέσματος.
description: The aim of this study is to assess the outcome of non-surgical root canal treatments completed by undergraduate students in the Clinic of the Department of Endodontology at Aristotle University of Thessaloniki between 2012 and 2015 and to investigate the impact of pre-operative, intra-operative and post-operative factors on the outcome of the above-referenced treatments. From a randomly selected sample of 850 endodontic cases performed between 2012 and 2015, 244 teeth (349 roots) corresponded to 133 patients were re-evaluated. After clinical and radiographic examination, the treatment outcome was classified as a ‘success’ (healed/healing) or ‘failure’ (uncertain/unsatisfactory healing). The statistical analysis of the data was performed using generalized estimating equations. Intra-examiner and inter-examiner agreements were checked with the intraclass correlation coefficient and with Cohen’s kappa. The statistical significance level was set at 5%. According to the assessment criteria, 254 roots (72.8%) in total revealed a favorable outcome (success). Multivariate analysis highlighted four significant variables affecting the outcome. 1) The root type, the anteriors exhibited a 2.6-fold higher probability of success and the premolars exhibited a 2.5-fold higher probability of success than the molars. 2) Pre-operative periapical lesion, roots that did not present a pre-operative periapical lesion showed a 4.1-fold greater chance of success compared to roots appearing with a pre-operative periapical lesion. 3) Apical extension, roots with fillings of 0-2 mm within the radiographic apex exhibited a 4.1-fold greater chance of success than roots with underfilled (&gt;2 mm short of radiographic apex) or overfilled canals. 4) Voids, roots with no voids showed a 5.7-fold greater chance of success than roots with voids within the root filling material or between the root canal walls and root filling material. Moreover, investigation of the impact of the quality of root canal fillings in correlation with the root type, pre-operative periapical status and type of coronal restoration on the treatment outcome was performed. The sub-groups classified as having unacceptable quality of root canal filling combined with molar root or presence of periapical lesion or with presence of crown as a restorative modality, revealed the lowest success rates (47.2%, 40.3% and 52.3%, respectively). Additionally, the results showed that roots with canal fillings of acceptable quality demonstrated success rates close to 90%, regardless of the other variables. The success rate of initial endodontic treatments performed by undergraduate students in the Clinic of the Department of Endodontology at the Aristotle University of Thessaloniki was 72.8%. Within the limitations of this study, pre-operative periapical status, apical extension and density of the root filling material and root type were regarded as decisive prognostic factors.